rejauldu/bengali-wikipedia huggingface dataset:
বিবর্তনীয় বিকাশমান জীববিজ্ঞানে, হোমিওটিক জিনগুলি এমন জিন যা বিভিন্ন জীবের মধ্যে শারীরবৃত্তীয় কাঠামো বিকাশ নিয়ন্ত্রণ করে, যেমন একাইনোডার্ম, পতঙ্গ, স্তন্যপায়ী, এবং উদ্ভিদে। হোমিওটিক জিনগুলি প্রায়শই ট্রান্সক্রিপশন ফ্যাক্টর প্রোটিনগুলিকে এনকোড করে এবং এই প্রোটিনগুলি দেহ বিন্যাসের সাথে জড়িত ডাউন স্ট্রিম জিন নেটওয়ার্কগুলিকে নিয়ন্ত্রিত করে বিকাশকে প্রভাবিত করে।  হোমিওটিক জিনের মিউটেশনের কারণে দেহের অংশগুলো বিচ্যুত হতে পারে (হোমিওসিস), যেমন ঘাসফড়িং-এর অ্যান্টেনা মাথার পরিবর্তে পেছনের অংশে তৈরি হতে পারে। যেসব মিউটেশন এমন অস্বাভাবিক অঙ্গ বিচ্যুতি তৈরি করে সাধারণত তা মারাত্বক হয়।.  তথ্যসূত্র  বিষয়শ্রেণী:বংশাণু বিষয়শ্রেণী:বিকাশমূলক জীববিজ্ঞান
রেচেল অ্যান গ্রিফিথস (; জন্ম: ১৮ ডিসেম্বর ১৯৬৮) হলেন একজন অস্ট্রেলীয় অভিনেত্রী ও পরিচালক। মেলবোর্নে বেড়ে ওঠা গ্রিফিথস অস্ট্রেলীয় ধারাবাহিক সিক্রেটস-এ কাজের মধ্য দিয়ে তার অভিনয় জীবন শুরু করেন। পরবর্তীকালে তিনি হাস্যরসাত্মক মুরিয়েল্‌স ওয়েডিং (১৯৯৪) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে অস্ট্রেলিয়ান একাডেমি পুরস্কার অর্জন করেন। তিনি জুলিয়া রবার্টসের সাথে মার্কিন প্রণয়ধর্মী হাস্যরসাত্মক চলচ্চিত্র মাই বেস্ট ফ্রেন্ডস ওয়েডিং (১৯৯৭) ছবিতে অভিনয় করে প্রশংসিত হন এবং জীবনীমূলক হিলারি অ্যান্ড জ্যাকি (১৯৯৮) ছবিতে হিলারি দ্যু প্রে ভূমিকায় অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন।  ২০০১ থেকে ২০০৫ সালে গ্রিফিথস এইচবিওর ধারাবাহিক সিক্স ফিট আন্ডার-এ ব্রেন্ডা চেনোউইথ চরিত্রে অভিনয় করেন এবং ২০০২ সালে শ্রেষ্ঠ অভিনেত্রী বিভাগে গোল্ডেন গ্লোব পুরস্কার অর্জন করেন। ২০০৬ থেকে ২০১১ সালে তিনি এবিসির নাট্য ধারাবাহিক ব্রাদার্স অ্যান্ড সিস্টার্স-এ সারা ওয়াকার লরেন্ট চরিত্রে অভিনয় করেন এবং একাধিক প্রাইমটাইম এমি পুরস্কারের মনোনয়ন লাভ করেন।  টীকা  তথ্যসূত্র  বহিঃসংযোগ       বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর অস্ট্রেলীয় অভিনেত্রী বিষয়শ্রেণী:২১শ শতাব্দীর অস্ট্রেলীয় অভিনেত্রী বিষয়শ্রেণী:অস্ট্রেলীয় চলচ্চিত্র অভিনেত্রী বিষয়শ্রেণী:অস্ট্রেলীয় টেলিভিশন অভিনেত্রী বিষয়শ্রেণী:অস্ট্রেলীয় রোমান ক্যাথলিক বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী বিষয়শ্রেণী:মেলবোর্নের অভিনেত্রী বিষয়শ্রেণী:অস্ট্রেলীয় মঞ্চ অভিনেত্রী বিষয়শ্রেণী:মেম্বার্স অব দি অর্ডার অব অস্ট্রেলিয়া
মার্সেলো দে লা ক্রুস পেরেস মোস্কেইরা (; জন্ম: ২৩ মার্চ ২০০১; মার্সেলো পেরেস নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব উরাকান এবং প্যারাগুয়ে জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০২৩ সালে, পেরেস প্যারাগুয়ে অনূর্ধ্ব-২৩ দলের হয়ে প্যারাগুয়ের বয়সভিত্তিক পর্যায়ে অভিষেক করেছেন।  প্রারম্ভিক জীবন মার্সেলো দে লা ক্রুস পেরেস মোস্কেইরা ২০০১ সালের ২৩শে মার্চ তারিখে প্যারাগুয়ের লুকেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পেরেস প্যারাগুয়ে অনূর্ধ্ব-২৩ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। ২০২৩ সালের ১৮ই ডিসেম্বর তারিখে তিনি পানামা অনূর্ধ্ব-২৩ দলের বিরুদ্ধে ম্যাচে প্যারাগুয়ে অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4245932 পেরেস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত প্যারাগুয়ে অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাগুয়ীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ক্লাব আতলেতিকো উরাকানের ফুটবলার বিষয়শ্রেণী:প্যারাগুয়ের আন্তর্জাতিক যুব ফুটবলার বিষয়শ্রেণী:প্যারাগুয়ের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:পুরুষ ফুটবল ফরোয়ার্ড
গালা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৪ কিলোমিটার উত্তরে অবস্থিত।   জনসংখ্যাতত্ত্ব  বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, গালা ইউনিয়নের মোট জনসংখ্যা ২৮,২৬৬ জন। এই ইউনিয়নে মোট ঘরসংখ্যা ৬৪৮৪ টি।   শিক্ষা  গালা ইউনিয়নের গড় সাক্ষরতার হার শতকরা ৫২ ভাগ (পুরুষ-৫৬.৬%, মহিলা-৪৭.৩%)।   যোগাযোগ ব্যবস্থা  টাঙ্গাইল শহরের নতুন বাস টার্মিনাল গালা ইউনিয়নের অদূরে অবস্থিত।    জনপ্রতিনিধি গন   চেয়ারম্যান- মোঃ নজরুল ইসলাম খান   সদস্য ১ নং ওয়ার্ড- রাকিবুর রহমান খান তন্ময়   সদস্য ২ নং ওয়ার্ড- মোঃ মজনু মিয়া  সদস্য ৩ নং ওয়ার্ড- মোঃ দুলাল মিয়া  সদস্য ৪ নং ওয়ার্ড- আবুল কালাম আজাদ   সদস্য ৫ নং ওয়ার্ড- মোঃ সাহেব আলি  সদস্য ৬ নং ওয়ার্ড- আব্দুস সামাদ  সদস্য ৭ নং ওয়ার্ড- মোঃ শওকত আলী   সদস্য ৮ নং ওয়ার্ড- ইমরুল হাসান মোন্নাফ  সদস্য ৯ নং ওয়ার্ড- মোঃ হাবেল তালুকদার  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:টাঙ্গাইল সদর উপজেলার ইউনিয়ন
শরফুন্নেসা ছিলেন আলীবর্দী খানের একমাত্র স্ত্রী এবং নবাব সিরাজউদ্দৌলার নানী। তিনি নবাব আলীবর্দী খানের কন্যা এবং সিরাজউদ্দৌলার মাতা আমিনা বেগমের মা ছিলেন। তিনি আলিবর্দি বেগম নামেই বেশি পরিচিত ছিলেন। তাঁর জন্ম ও মৃত্যু সম্পর্কে তেমন যানা যায় না তবে শরফুন্নেসার শেষ জীবন কেটেছিল দুঃখদুর্দশা ও যন্ত্রণার মধ্যে। ঐতিহাসিক বিভিন্ন ঘটনায় তাঁর গুরুত্বপূর্ণ ভূমিকা ছিল। রাজকার্যের ব্যাপারে শরফুন্নেসা অত্যন্ত বিচক্ষণতার সঙ্গে আলিবর্দিকে সাহায্য করতেন এবং তিনি যখন মারাঠাদের বিরুদ্ধে যুদ্ধে ব্যস্ত থাকতেন, রাজধানী থেকে স্বামীর অনুপস্থিতিতে তিনি তখন রাজকার্য পরিচালনা করতেন।  সিরাজের পতনের পর মীর জাফরের ছেলে মীরনের নির্দেশে শরফুন্নেসাসহ সিরাজের মা আমিনা, খালা ঘষেটি বেগম, সিরাজের স্ত্রী লুৎফুন্নেসা ও তাঁর শিশুকন্যা সবাইকে ঢাকার জিঞ্জিরা প্রাসাদে বন্দি করে রাখে।  ঢাকার বর্তমান কেরানীগঞ্জের জিঞ্জিরা প্রাসাদে তাঁরা বেশ কিছুদিন বন্দি জীবন যাপন করার পর মীরনের নির্দেশে ঘষেটি বেগম ও আমেনা বেগমকে নৌকায় করে নদীতে ডুবিয়ে মারা হয়। ক্লাইভের হস্তক্ষেপে শরফুন্নেসা, সিরাজের স্ত্রী লুৎফুন্নেসা এবং তাঁর শিশুকন্যা রক্ষা পান। পরবর্তীতে তাঁদের মুর্শিদাবাদে আনা হয়। ইংরেজ সরকারের দেওয়া সামান্য বৃত্তির ওপর নির্ভর করে তাঁদের জীবন ধারণ করতে হয়।  হলওয়েল হলওয়েল এই গুণী ভদ্রমহিলার প্রতি শ্রদ্ধা জানাতে ভোলেননি। তিনি তাকে বর্ণনা করেছেন এভাবে-   তথ্যসূত্র   বিষয়শ্রেণী:বাংলার ইতিহাস বিষয়শ্রেণী:মধ্যযুগীয় ভারত বিষয়শ্রেণী:মুঘল সাম্রাজ্য বিষয়শ্রেণী:ভারতীয় মুসলিম
আর্শদীপ সিং (; জন্ম ৫ ফেব্রুয়ারি ১৯৯৯) হলেন একজন ভারতীয় ক্রিকেটার ২০১৮ সালের ১৯ সেপ্টেম্বর, ২০১৮-১৯ বিজয় হাজারে ট্রফিতে পাঞ্জাব ক্রিকেট দলের হয়ে লিস্ট এ ক্রিকেটে তার অভিষেক হয়। লিস্ট এ অভিষেকের পূর্বে, ভারত জাতীয় দলের জন্য ২০১৮ অনূর্ধ্ব-১৯ ক্রিকেট বিশ্বকাপের স্কোয়াডে অন্তর্ভুক্ত ছিলেন।  ২০১৮ এর ডিসেম্বরে, ২০১৯ ইন্ডিয়ান প্রিমিয়ার লিগ প্রতিযোগিতার খেলোয়াড় নিলামে তিনি কিংস ইলাভেন পাঞ্জাব দল পায়। ২০১৯ ইন্ডিয়ান প্রিমিয়ার লিগ প্রতিযোগিতায় কিংস ইলাভেন পাঞ্জাবের হয়ে ২০১৯ এর ১৬ এপ্রিল টুয়েন্টি২০ ক্রিকেটে তার অভিষেক হয়। ২০১৯ এর নভেম্বরে, তাকে বাংলাদেশে অনুষ্ঠিত ২০১৯ এসিসি ইমার্জিং টীম এশিয়া কাপ প্রতিযোগিতায় ভারতীয় দলের অন্তর্ভুক্ত করা হয়। ২৫ ডিসেম্বর ২০১৯ তারিখে ২০১৯-২০ রণজি ট্রফিতে পাঞ্জাবের হয়ে প্রথম-শ্রেণীর ক্রিকেটে আত্মপ্রকাশ হয় তার।   টেস্ট ক্রিকেট  ভারত বনাম ইংল্যান্ডের ২০২৫ সিরিজে টিম ইন্ডিয়ার হয়ে টেস্ট ফরম্যাটে অভিষেক করছেন বাঁহাতি ফাস্ট বোলার আরশদীপ সিং।   তথ্যসূত্র    বহিঃসংযোগ     বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:পাঞ্জাবের (ভারত) ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:২০২২ এশিয়ান গেমসের পদক বিজয়ী
thumb|275px|right|কিয়েভস্কায়া কোল্টসেভায়া স্টেশন মস্কো মেট্রো () রাশিয়ার রাজধানী মস্কোর প্রায় সমগ্র এলাকা জুড়ে বিস্তৃত পাতাল ট্রেন ব্যবস্থা। এটি বিশ্বের ব্যস্ততম মেট্রো। ১৯৩৫ সালে এটি চালু হয়। এর স্টেশনগুলির কারুকাজময় নকশা বিখ্যাত। স্টেশনগুলিতে সমাজতান্ত্রিক বাস্তবতাবাদী অনেক শিল্পকর্ম টাঙানো আছে।  , এই মেট্রো ব্যবস্থাতে ২০৬টি বিরতিস্থল বা স্টেশন আছে এবং এর রেলপথের মোট দৈর্ঘ্য ।  তথ্যসূত্র   আরও দেখুন   নিকিতা ক্রুশ্চেভ  মস্কো মনোরেল  বিষয়শ্রেণী:রাশিয়ার দ্রুতগামী গণপরিবহন ব্যবস্থা বিষয়শ্রেণী:মস্কোর ভবন ও স্থাপনা বিষয়শ্রেণী:মস্কো ভিত্তিক কোম্পানি
দ্পাল-ল্দান-র্গ্যাল-ম্ত্শান () (১৬০১-১৬৭৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চল্লিশতম দ্গা'-ল্দান-খ্রি-পা বা প্রধান ছিলেন।  সংক্ষিপ্ত জীবনী দ্পাল-ল্দান-র্গ্যাল-ম্ত্শান ১৬০১ খ্রিষ্টাব্দে ভারতের স্পিটি অঞ্চলে জন্মগ্রহণ করেন। তিনি ছোস-'খোর-র্গ্যাল () বৌদ্ধবিহার এবং গ্যুমে মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুমে মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ে অধ্যাপনা করেন। ১৬৫৫ খ্রিষ্টাব্দে তিনি দ্গা'-ল্দান বৌদ্ধবিহারের চল্লিশতম প্রধান হিসেবে নির্বাচিত হন এবং সাত বছর এই পদে থাকেন।   তথ্যসূত্র   বিষয়শ্রেণী:১৬০১-এ জন্ম বিষয়শ্রেণী:১৬৭৪-এ মৃত্যু বিষয়শ্রেণী:গানদেন ত্রিপা বিষয়শ্রেণী:লাহুল এবং স্পিতি জেলার ব্যক্তি
thumb  জন ফেন, ওয়েস্টমোরল্যান্ডের ৯ম আর্ল (৫ মে ১৭২৮ - ২৫ এপ্রিল ১৭৭৪), যিনি ১৭৭১ সাল পর্যন্ত লর্ড বার্গারশ নামে পরিচিত ছিলেন, একজন ইংরেজ পির এবং সংসদ সদস্য ছিলেন।   জীবনের প্রথমার্ধ  বাম|থাম্ব|অ্যাপেথর্প হল তিনি ছিলেন বাকিংহামশায়ারের ওয়ার্মসলি পার্কের ওয়েস্টমোরল্যান্ডের ৮ম আর্ল থমাস ফেন এবং ব্রিস্টলের চিনি ব্যবসায়ী উইলিয়াম সুইমারের কন্যা এলিজাবেথ সুইমারের জ্যেষ্ঠ পুত্র। তার ছোট ভাই ছিলেন হেনরি ফেন, এমপি।  তার বাবা ছিলেন ব্রিমটন ডি'এভারসির হেনরি ফেন এবং অ্যান স্ক্রোপের (জন স্ক্রোপের বোন এবং সহ-উত্তরাধিকারী) দ্বিতীয় পুত্র। ১৭৫৭ সালে তার বাবা তার চাচা ফ্রান্সিসের উত্তরসূরী হিসেবে তাদের বাবার ব্রিমটন এস্টেটের দায়িত্ব গ্রহণ করেন এবং ১৭৬২ সালে, তার বাবার চাচাতো ভাই ওয়েস্টমোরল্যান্ডের ৭ম আর্ল জন ফেনের কাছ থেকে ওয়েস্টমোরল্যান্ডের আর্ল উপাধি উত্তরাধিকারসূত্রে লাভ করেন।  ফেন ১৭৩৯ থেকে ১৭৪৫ সাল পর্যন্ত ওয়েস্টমিনস্টার স্কুলে শিক্ষিত ছিলেন।   কর্মজীবন  তিনি ১৭৬২ সালে লাইম রেজিসের এমপি হিসেবে তার বাবার স্থলাভিষিক্ত হন (১৭৭১ সালে তার ভাই হেনরির কাছে আসনটি হস্তান্তর করেন)।  ১৭৭১ সালে তিনি তার পিতার উপাধি এবং সম্পত্তি উত্তরাধিকারসূত্রে পান এবং হাউস অফ লর্ডসে তার আসন গ্রহণ করেন।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি বিষয়শ্রেণী:১৭৭৪-এ মৃত্যু বিষয়শ্রেণী:১৭২৮-এ জন্ম বিষয়শ্রেণী:ফেন পরিবার বিষয়শ্রেণী:লাইম রেজিসের গ্রেট ব্রিটেনের সংসদ সদস্য
Usage This template expands a name to link to the appropriate tube station article, without displaying "tube station".   Optionally either a second or a third parameter can be supplied to distinguish between identically named stations in different locations. The second parameter puts the disambiguator in the middle of the title (as in "XXX (Second Parameter) tube station") while the third parameter puts the disambiguator at the end (as in "XXX tube station (Third Parameter)").  For example:   {{Tubestation|Piccadilly Circus}} expands to: [[Piccadilly Circus tube station|Piccadilly Circus]].  Discretion should be used on whether to name the place itself or the station that serves it. In railway articles it is generally preferred to use the station unless specifically talking about the place, for example that  serves Piccadilly Circus.  Almost all London Underground stations follow the link form of terminating with "tube station".  The template can be abbreviated as  or  (for London Underground Station).  Similarly-named stations There are six such cases:   Default  Alternate(s) Edgware Road Circle / District / Hammersmith & City  Bakerloo Hammersmith Circle / Hammersmith & City  District / Piccadilly Paddington Circle / Hammersmith & City  Bakerloo / Circle / District Shepherd's Bush Central  Circle / Hammersmith & City Swiss Cottage Jubilee  Metropolitan Wood Lane Circle / District / Hammersmith & City  Central  Metropolitan Including the line name as the second parameter will link to the alternate station instead of the default.  See also   provides an expanded range of options for London Underground stations.  Category:Internal link templates Category:Rail transport templates Category:London Underground templates   ব্যবহার    আরও দেখুন
তারিখ দিমাস্ক আল-কাবির বা তারিখে দিমাস্ক বা তারিখে ইবনে আসাকির  যার পূর্ণ নাম তারিখু মাদিনাতি দিমাস্ক আল-কাবির (আরবি :تاريخ مدينة دمشق ;ইংরেজি: Tarikhu Madinati Dimask Al-Kabir) হল দামেস্কে ইসলামের ইতিহাসের সবচেয়ে গুরুত্বপূর্ণ গ্রন্থগুলির মধ্যে এটি একটি অন্যতম প্রসিদ্ধ ইতিহাস গ্রন্থ । যা দামেস্ক শহরের কল্যাণ ও বৈশিষ্ট্য সমূহের বিবরণ সহ দামেস্কে বসবাসকারী বা পরিদর্শনকারী গুরুত্বপূর্ণ অনেক ব্যক্তিদের জীবনী এতে লিপিবদ্ধ রয়েছে ।موارد ابن عساكر في تاريخ دمشق - طلال سعود الدعجاني  ইসলামের হাদিস বিজ্ঞানের তথা উলুমুল হাদিসের রিজাল শাস্ত্র বিষয়ক আলোচনা এতে রয়েছে এবং এটি কেবল "ইলমুর রিজাল" তথা হাদিস বর্ণনাকারীদের মূল্যায়নের মধ্যেই সীমাবদ্ধ নয়, বরং ঐতিহাসিক ও রাজনৈতিক ব্যক্তিত্বদের আলোচনাও এতে অন্তর্ভুক্ত রয়েছে ।  গ্রন্থকার এই গ্রন্থটির রচয়িতা হলেন- আল-হাফিজুল মুআররিখ আলি ইবনুল হাসান ইবনে হিবাতিল্লাহ ইবনে আবদিল্লাহ, সিকাতুদ্দিন আবুল-কাসিম, যিনি ইবনে আসাকির আল-দিমাশকি আল-শাফিই আল-আশআরী নামে পরিচিত।  তথ্যসূত্র  বিষয়শ্রেণী:সুন্নি সাহিত্য বিষয়শ্রেণী:ইতিহাস বই
বেরং নদী বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলা এবং পশ্চিমবঙ্গের উত্তর দিনাজপুর জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেরং নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৮৭। নদীর গভীরতা ৩ মিটার।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৮১ , আইএসবিএন ৯৭৮-৯৮৪-৮৯৪৫-১৭-৯। নদীটির অববাহিকার আয়তন ৩০ বর্গকিমি। ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৮১ , আইএসবিএন ৯৭৮-৯৮৪-৮৯৪৫-১৭-৯।  প্রবাহ বেরং নদীর উৎপত্তি বাংলাদেশের পঞ্চগড় জেলার তেতুলিয়া উপজেলার শালবাহান ইউনিয়নের বিলাঞ্চল থেকে। অতপর নদীটি বোয়ালমারি গ্রাম দিয়ে পশ্চিমবঙ্গে প্রবেশ করেছে। নদীটি এরপর গুডগুডি সেতু পার হয়ে উত্তর দিনাজপুর জেলার পূর্ব আরিয়াগাঁও এলাকায় গোবরা নদীতে পতিত হয়েছে।    আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:পঞ্চগড় জেলার নদী বিষয়শ্রেণী:তেঁতুলিয়া উপজেলা বিষয়শ্রেণী:উত্তর দিনাজপুর জেলার নদী বিষয়শ্রেণী:পশ্চিমবঙ্গের নদী
খন্দকার গোলাম মোস্তফা বাটুল (৩০ সেপ্টেম্বর ১৯৪৩–৩ সেপ্টেম্বর ২০২০) বাংলাদেশের রংপুর জেলার রাজনীতিবিদ, সাংবাদিক ও মুক্তিযোদ্ধা যিনি রংপুর-১১ আসনের সংসদ সদস্য ছিলেন। তিনি রংপুর থেকে প্রকাশিত দৈনিক দাবানল পত্রিকার সম্পাদক ও প্রকাশক ছিলেন।   প্রাথমিক জীবন  খন্দকার গোলাম মোস্তফা ৩০সেপ্টেম্বর ১৯৪৩ রংপুরের মিঠাপুকুরের বালারহাট ইউনিয়নের বুজরুক ঝালাই গ্রামে জন্মগ্রহণ করেন। তার পিতা মৃত মোজাম্মেল হক খন্দকার ছিলেন চিকিৎসক ও মাতা মৃত মাজেদা বেগম গৃহিণী। কোনাপাড়া প্রাথমিক বিদ্যালয় থেকে প্রাথমিক শিক্ষা সমাপ্তির পর ১৯৬০ সালে কৈলাশরঞ্জণ স্কুল থেকে মেট্রিকুলেশন পাস করেন। কারমাইকেল কলেজ থেকে উচ্চ মাধ্যমিক পাস করে রংপুর সরকারি কলেজ থেকে স্নাতক পাশ করেন।  তার বড় ছেলে খন্দকার মোস্তফা মোর্শেদ ব্যবসায়ী, ছোট ছেলে খন্দকার মোস্তফা সরওয়ার সাংবাদিক, একমাত্র মেয়ে সোনিয়া মোস্তফা ২০ অক্টোবর ২০১৯ সালে মৃত্যুবরণ করেছেন।   রাজনৈতিক জীবন  খন্দকার গোলাম মোস্তফা স্কুল থেকেই সাংবাদিকতা ও রাজনৈতিক জীবন শুরু করেন। ১৯৬৫-১৯৬৬ মেয়াদে রংপুর সরকারি কলেজের জিএস নির্বাচিত হন তিনি। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। মুক্তিযোদ্ধে তিনি সরাসরি অংশগ্রহণ করেন।  তিনি মুক্তিযুদ্ধ কালীন ভারতের সিতাই থেকে মুক্তিযুদ্ধের মুখপত্র  "সাপ্তাহিক রণাঙ্গন " প্রকাশ করেন। পরবর্তীতে রংপুর থেকে ১৯৮১ সালে দৈনিক দাবানল ও সাপ্তাহিক মহাকাল প্রকাশনা শুরু করেন। ছিলেন রংপুর প্রেসক্লাবের সভাপতি।  ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি তৎকালীন রংপুর-১১ আসন থেকে সংসদ সদস্য নির্বাচিত হন। ১৯৮৬ সালে তিনি জাতীয় পার্টিতে যোগ দিয়ে রংপুর জেলার সাধারণ সম্পাদক হিসেবে দায়িত্ব পালন করেন। ছিলেন রংপুর জেলা মোটর শ্রমিক ইউনিয়নের প্রতিষ্ঠাতা।   মৃত্যু  খন্দকার গোলাম মোস্তফা ৩ সেপ্টেম্বর ২০২০ সালে রংপুর মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন। রংপুরের মুন্সীপাড়া মুক্তিযোদ্ধা কবরস্থানে রাষ্ট্রীয় মর্যাদায় তাকে সমাহিত করা হয়।   তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:২০২০-এ মৃত্যু বিষয়শ্রেণী:রংপুর জেলার রাজনীতিবিদ বিষয়শ্রেণী:রংপুর জেলার সাংবাদিক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:রংপুর সরকারি কলেজের প্রাক্তন শিক্ষার্থী বিষয়শ্রেণী:কারমাইকেল কলেজ, রংপুরের প্রাক্তন শিক্ষার্থী বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:বাংলাদেশী সাংবাদিক বিষয়শ্রেণী:রংপুর জেলার ব্যক্তি
টড মার্ফি (জন্ম ১৫ নভেম্বর ২০০০) একজন অস্ট্রেলীয় ক্রিকেটার। তার লিস্ট এ ক্রিকেট-এ অভিষেক ঘটে ভিক্টোরিয়ার হয়ে ২০২০/২১ মার্শ ওয়ান-ডে কাপে। ২০২০ অনূর্ধ্ব-১৯ ক্রিকেট বিশ্বকাপ-এর অস্ট্রেলীয় দলে তার নাম ঘোষণা করা হয়েছিল। তার প্রথম-শ্রেণীর ক্রিকেট-এ অভিষেক ঘটে ভিক্টোরিয়ার হয়ে ২০২০/২১ শেফিল্ড শিল্ড মরসুমে। তার টি২০ ক্রিকেট-এ অভিষেক ঘটে সিডনি সিক্সার্স দলের হয়ে ২০২১/২২ বিগ ব্যাশ লিগ মরসুমে।  ২০২২–২৩ অস্ট্রেলিয়া পুরুষ ক্রিকেট দলের ভারত সফর-এর জন্য তাকে অস্ট্রেলিয়া দলে নেওয়া হয় ও ৯ ফেব্রুয়ারি ২০২৩-এ প্রথম আন্তর্জাতিক টেস্ট ম্যাচেই তিনি পাঁচ উইকেট লাভ করেন।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:২০০০-এ জন্ম বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:ভিক্টোরিয়ার ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:সিডনি সিক্সার্সের ক্রিকেটার বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
থাম্ব|265x265পিক্সেল| অক্সি-ফুয়েল ওয়েল্ডিং এবং কাটার জন্য ব্যবহৃত MAPP এবং অক্সিজেন সিলিন্ডারের একটি সেট। এমএপিপি গ্যাস একটি ট্রেডমার্ক নাম ছিল, যা লিন্ডে গ্রুপের অন্তর্গত, প্রাক্তন বৈশ্বিক রাসায়নিক জায়ান্ট ইউনিয়ন কার্বাইডের একটি বিভাগ, মিথাইল্যাসিটাইলিন (প্রপাইন), প্রোপাডিন এবং প্রোপেনের একটি স্থিতিশীল মিশ্রণের উপর ভিত্তি করে তৈরি একটি জ্বালানী গ্যাস। মিথাইল্যাসিটাইলিন-প্রোপেডিয়েন প্রোপেন নামক রাসায়নিক সংমিশ্রণ এম পি পি নামটি এসেছে,। "এমএপিপি গ্যাস" ইউএন ১০৬০ স্টেবিলাইজড মিথাইল্যাসিটাইলিন-প্রোপাডিয়ান (অস্থিতিশীল মিথাইল্যাসিটাইলিন-প্রোপ্যাডিয়ান এমএপিডি নামে পরিচিত) এর একটি জেনেরিক নাম হিসাবে ব্যাপকভাবে ব্যবহৃত হয়।  MAPP গ্যাসকে ব্যাপকভাবে অ্যাসিটিলিনের নিরাপদ এবং সহজে ব্যবহারযোগ্য বিকল্প হিসেবে গণ্য করা হয়। ২০০৮ সালের গোড়ার দিকে, উত্তর আমেরিকায় সত্যিকারের MAPP গ্যাস উৎপাদন শেষ হয় যখন উত্তর আমেরিকার একমাত্র অবশিষ্ট প্ল্যান্টে উৎপাদন বন্ধ করে দেওয়া হয় যা এখনও এটি তৈরি করে। যাইহোক, "এমএপিপি" লেবেলযুক্ত অনেকগুলি বর্তমান পণ্যগুলি আসলে, এমএপিপি উপজাতক। এই সংস্করণগুলিতে বেশিরভাগ প্রোপেন সহ প্রোপিলিন থাকে, কিছু সংস্করণে ডাইমিথাইল ইথার একটি ৩য় উপাদান হিসাবে অন্তর্ভুক্ত করা হয়। ProTorch Map-Pro made by UltraCool – PDF   ব্যবহার  ২৯২৫ °সে (৫৩০০ °ফা) এর উচ্চ শিখা তাপমাত্রার কারণে MAPP গ্যাস হিটিং এর কাজে, সোল্ডারিং, ব্রেজিং এবং এমনকি ঢালাইয়ের জন্য অক্সিজেনের সংমিশ্রণে ব্যবহার করা যেতে পারে। যদিও অ্যাসিটিলিনের শিখা তাপমাত্রা বেশি (৩১৬০ °সে, ৫৭২০ °ফা), MAPP-এর সুবিধা হচ্ছে পরিবহনের সময় এটিকে তরল করা বা বিশেষ কন্টেইনারের প্রয়োজন হয় না, তাই এর নিজের ওজনের চেয়ে বেশি অজন পরিবহন করতে হয় না, যা একি সাথে নিরাপদও বটে।  এমএপিপি/অক্সিজেন পানির নিচে আন্ডারয়াটার কাটিং এ ব্যবহৃত হয় , যার জন্য উচ্চ চাপ প্রয়োজন (এই ধরনের চাপে অ্যাসিটিলিন বিস্ফোরিত হতে পারে, এটি ব্যবহার করা বিপজ্জনক হয়ে ওঠে  https://pubchem.ncbi.nlm.nih.gov/compound/Acetylene#section=Decomposition&fullscreen=true  )। যাইহোক, পানির নিচের অক্সি/ফুয়েল গ্যাস কাটিং এর বদলে এখন এক্সোথার্মিক কাটিংব্যবহৃত হয় "Exothermic cutting" uses the heat of burning steel wire to cut metals and even non-metals (e.g., concrete). Typically, the wire is ignited electrically and combustion is sustained via a flow of compressed oxygen. See: U.S. Navy Underwater Cutting & Welding Manual, NAVSEA S0300-BB-MAN-০১০ (১ জুন ২০০২), Chapter ২, especially sections ২.৩ (Exothermic electrodes) and ২.৪ (Seeler Enterprises LU-০০১ Exothermic Cutting Tool (Kerie Cable)), pages ৫৩–৭৪ (pages ২–২২ to ২–৪৩ of original document). Available on-line at: http://www.maritime.org/doc/pdf/cut_weld.pdf  কারণ এটি দ্বারা আরও দ্রুত এবং নিরাপদে কাটা সম্ভব।   নিরাপত্তা  কর্মক্ষেত্রে তরলের মাধ্যমে ত্বক/চোখের মাধ্যমে বা নিঃশ্বাসের মাধ্যমে MAPP গ্যাস বা এর উপজাতকের সংস্পর্শে আসতে পারে। অকুপেশনাল সেফটি অ্যান্ড হেলথ অ্যাডমিনিস্ট্রেশন (ওএসএইচএ) এর মতে কর্মক্ষেত্রে আট ঘন্টার কর্মদিবসে সর্বোচ্চ ১০০০ পিপিএম (১৮০০) mg/m 3 ) এমএপিপি গ্যাস ছড়িয়ে পড়তে পারবে।। ৩৪০০ পিপিএম এর ক্ষেত্রে, যা কিনা নিম্ন বিস্ফোরক সীমার 10% এর কাছাকাছি, সেক্ষেত্রে MAPP গ্যাস জীবন এবং স্বাস্থ্যের জন্য অত্যন্ত বিপজ্জনক হতে পারে।    তথ্যসূত্র   বিষয়শ্রেণী:জ্বালানি গ্যাস
অসমীয়া লিপির মূল ব্রাহ্মী এবং তাঁর বিকশিত রূপ গুপ্ত লিপি বলে নির্দ্ধারণ করা হয়েছে। অসমীয়া লিপিটি অসমের বিভিন্ন স্থানে উদ্ধার হওয়া শিলালেখ তথা তামার ফলকসমূহে ব্যবহৃত লিপির বিকাশপ্রাপ্ত এক রূপ। এই কানাই বরশী বোয়া শিলালিপি বা কানাই বরশী বোয়া শিলার তুরুস্ক ক্ষয়ের ফলকটি হল এখনও পর্যন্ত আবিস্কৃত সম্পূর্ণ অসমীয়া অক্ষরের প্রথম ফলক।"লিপি এবং পাঠ সমীক্ষা",পৃষ্ঠা ৪৬, অসমীয়া স্নাতকোত্তর পাঠ্যক্রম, গুয়াহাটি বিশ্ববিদ্যালয় ডান|400px|কানাই বরশী বোয়া শিলা   অবস্থান এবং আবিষ্কার  কানাই বরশী বোয়া শিলালিপি বা কানাই বরশী বোয়া তুরস্ক ক্ষয়ের লিপিটি উত্তর গুয়াহাটিতে অবস্থিত। উত্তর গুয়াহাটির মণিকর্ণেশ্বর মন্দিরের কাছে, রংমহলের পূর্ব দক্ষিণ কোণে থাকা হাবি কটা মুক্ত করায় ফলকটি উদ্ধার হয়। কেন্দ্র|থাম্ব|400px  ফলকটির প্রথম সংবাদ তুলে ধরেন সোণারাম চৌধুরী। তিনি অসম উপত্যকা বিভাগের কমিশনার কর্ণেল পি.আর.টি. গর্ডনকে ফলকটির কথা জানান। গর্ডনে সবিশেষ গুরুত্ব বুঝে 'কামরূপ অনুসন্ধান সমিতি'র ১৯১৯ সালের বছরের অধিবেশনে 'এ রক ইনস্ক্রিপশন'(A Rock Inscription) নামক একটি প্রবন্ধ পাঠ করেন।  পরবর্তী কালে ফলকটির বিষয়ে নানা আলোচনা, প্রবন্ধ প্রকাশ পেয়েছে। সেইগুলির ভিতরে পদ্মনাথ ভট্টাচার্য্য ইণ্ডিয়ান হিষ্টরিকেল কোয়ার্টারলি (Indian Historical Quarterly),(ডিসেম্বর ১৯২৭) এবং কামরূপ শাসনাবলী র ভূমিকায় করা আলোচনা, কনকলাল বরুয়া 'আর্লি হিষ্ট্রী অব কামরূপ' (Early History of Kamrupa) গ্রন্থে, সোণারাম চৌধুরী 'রংমহল' শীর্ষক প্রবন্ধে (আবাহন ২-৫ সংখ্যা), সর্বেশ্বর কটকী 'অসমর শিলর ফলি' (মিলন ১.২, ১৮৪৫ শক) নামের প্রবন্ধ এবং মহেশ্বর নেওগ 'প্রাচ্য-শাসনাবলী'তে করা আলোচনা উল্লেখযোগ্য।   বিষয়বস্তু  ড০ মহেশ্বর নেওগের প্রাচ্য-শাসনাবলী গ্রন্থে উল্লেখ থাকা মতে ফলকটির পাঠ হ'ল:  এর অর্থ হ'ল "১১২৭ শকের চৈত্র মাসের ১৩ দিনের দিনা কামরূপে এসে তুরস্কগণ ধ্বংসপ্রাপ্ত হয়।"ড০ মহেশ্বর নেওগ রচিত প্রাচ্য-শাসনাবলী ১২০৬ খ্রীষ্টাব্দে তুর্কী সুলতান মহম্মদ জীবন বকতিয়া যখন কামরূপ আক্রমণ করে, তখন কামরূপ রাজ্যর রাজধানী ছিল উত্তর গুয়াহাটি। সেই সময়ে কামরূপ রাজ্যের রাজা ছিলেন পৃথু। কামরূপী সেনা এবং তুর্কী সেনার মধ্যে প্রবল যুদ্ধ হয়। এই যুদ্ধে কামরূপী সেনা তুর্কী সেনাকে পরাস্ত করেপ্রাচীন শিলালিপি - অসমর ঐতিহ্যর সাক্ষী, লেখক: কন্দর্প কলিতা, অসমীয়া প্রতিদিন, বুধবারের বিশেষ পরিপূরিকা রোদালি, তাং: ৩ অক্টোবর, ২০১২।   বিশেষত্ব  কানাই বরশী বোয়া শিলার তুরস্ক ক্ষয়ের ফলক তুরস্ক সেনা ধ্বংস হওয়ার ঘটনার এক ঐতিহাসিক দলিলই নয়, এটি ত্রয়োদশ শতকের অসমীয়া লিপি বিকাশের কাহিনির এক প্রত্যক্ষ নমুনা। এটিই সম্পূর্ণ অসমীয়া অক্ষরে লিখিত প্রথম ফলক। ফলকটির অক্ষরগুলির বৈশিষ্ট্য হ'ল-  ক)' ক্ষ' অক্ষর আধুনিক রূপ নিয়েছে।  খ) শ,ম,ত,ক ইত্যাদি অক্ষর আধুনিক অক্ষরের সাথে প্রায় এক।  গ) 'ধ' অক্ষরের আকৃতি মাত্রাহীন 'য' র মতো।   অতিরিক্ত তথ্য   অসমীয়া লিপি  অসমীয়া ভাষা   সঙ্গে দেখুন   অসম ইতিহাসের আদিযুগের তাম্র এবং শিলালিপির তালিকা   তথ্যসূত্র   বিষয়শ্রেণী:আসামের ভাষা এবং লিপি বিষয়শ্রেণী:আসামের ইতিহাস বিষয়শ্রেণী:আসামের রাজ্যিক সংরক্ষিত স্মৃতিচিহ্ন
তামিলনাড়ু আইনসভা হল ভারতের তামিলনাড়ু রাজ্যের এককক্ষ বিশিষ্ট আইনসভা। আইনসভা তামিলনাড়ু বিধানসভা এবং রাজ্যের গভর্নর নিয়ে গঠিত।  ১ নভেম্বর ১৯৮৬ পর্যন্ত, তামিলনাড়ু আইনসভা একটি দ্বিকক্ষ বিশিষ্ট আইনসভা ছিল‌। তখন তামিলনাড়ু বিধান পরিষদকে উচ্চকক্ষ হিসাবে অন্তর্ভুক্ত করেছিল, যার নিম্নকক্ষ ছিল বিধানসভা।  ২০১০ সালে, তৎকালীন দ্রাবিড় মুনেত্র কড়গম সরকার তামিলনাড়ু বিধান পরিষদকে পুনরুজ্জীবিত করার পদক্ষেপ নিয়েছিল এবং বিধানসভাকে আবার দ্বিকক্ষে রূপান্তরিত করেছিল, কিন্তু প্রশাসন রূপান্তর সম্পূর্ণ করার আগে ক্ষমতা হারিয়েছিল। সর্বভারতীয় আন্না দ্রাবিড় মুনেত্র কড়গম সরকার যেটি ২০১১ সালে ক্ষমতা গ্রহণ করেছিল তারা বিধান পরিষদকে পুনরুজ্জীবিত না করার অভিপ্রায় প্রকাশ করেছিল।   আরও দেখুন    তামিলনাড়ুতে নির্বাচন  তামিলনাড়ু সরকার   তথ্যসূত্র    বহিঃসংযোগ    অফিসিয়াল ওয়েবসাইট  বিষয়শ্রেণী:ভারতের রাজ্য আইনসভা বিষয়শ্রেণী:তামিলনাড়ু সরকার বিষয়শ্রেণী:এক কক্ষবিশিষ্ট আইনসভা
বুড়ি (    , কখনও কখনও বুরি হিসাবে ব্যবহার করা হয় ) হল বাহরাইন রাজ্যে অবস্থিত একটি গ্রাম । গ্রামটি দেশের অন্যতম প্রাচীন একটি গ্রাম।    অবস্থান  এটি উত্তর গভর্নরেট প্রশাসনিক অঞ্চলে অবস্থিত এবং আ'আলি শহরের পশ্চিমে অবস্থিত।   খেলা  বুড়ির নিজস্ব যুব ফুটবল দল রয়েছে এবং তারা স্থানীয় ফুটবল টুর্নামেন্টে অংশগ্রহণ করে।    তথ্যসূত্র   বিষয়শ্রেণী:বাহরাইনের জনবহুল স্থান